Sd.Kfz. 254

Sd.Kfz. 254 (בגרמנית: Sonderkraftfahrzeug 254; "כלי רכב בעל תכלית מיוחדת 254") הוא רכב קרבי משוריין אשר פותח באוסטריה בשנת 1936. 

הכלי יוצר תחילה באוסטריה עד שבשנת 1938 במהלך האנשלוס, זו סופחה על ידי גרמניה הנאצית. תחת המשטר הנאצי הכלי פותח למען הצבא הנאצי ושימש כרק"ם סיור ותצפית ארטילרית אשר יוצר בכמויות קטנות יחסית, רק 128 כלים (מעבר ל-12 הכלים שיוצרו לפני כן באוסטריה).

בנוסף למערכת הנעה על בסיס זחלים הכלי כלל מערכת נשלפת של ארבעה גלגלים אשר הורדו בנסיעה על כביש. בצורה זו מצד אחד הכלי יכול היה להתנייד בשטח לצד כלי רכב זחליים אחרים ביניהם טנקים, ומצד שני יכול היה גם להתנייד במהירות על גלגליו כאשר תנאי הדרך אפשרו זאת. ה-Sd.Kfz. 254 כלל 7 אנשי צוות ושימש בעיקר כרק"ם תצפית ארטילרית.

הכלי שירת בכוחות ארטילריה בצפון אפריקה ורוסיה.

 לקריאה נוספת 
 פיטר צ'מברלין והילרי דויל, האנציקלופדיה של טנקים גרמנים במלחמת העולם השנייה, עמ' 179, 1999.

קישורים חיצוניים

קטגוריה:אמצעי לחימה גרמניים במלחמת העולם השנייה
קטגוריה:שריוניות גרמניות
קטגוריה:כלי רכב שהושקו ב-1936